

**Στους Κοινοπολιτειακούς Αγώνες ο Ανδρέας Μιχαηλίδης**

**εκπροσωπώντας τον Υπουργό Παιδείας**

Για το Μπέρμιγχαμ της Αγγλίας αναχωρεί απόψε, Δευτέρα 25 Ιουλίου, ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης.

Ο Πρόεδρος του ΚΟΑ θα εκπροσωπήσει τον Υπουργό Παιδείας, Αθλητισμού και Νεολαίας Πρόδρομο Προδρόμου σε σύσκεψη ανώτερων αξιωματούχων την Τρίτη 26 Ιουλίου και στη Σύνοδο Υπουργών Αθλητισμού την Τετάρτη 27 Ιουλίου. Την επόμενη μέρα 28 Ιουλίου θα παρευρεθεί στην τελετή έναρξης των 22ων Κοινοπολιτειακών Αγώνων, εκπροσωπώντας τη χώρα μας.

Η Κύπρος συμμετέχει στους Κοινοπολιτειακούς Αγώνες με 53 αθλητές και ο ΚΟΑ θα βρεθεί στο πλευρό τους στηρίζοντας τις προσπάθειές τους.